[{"text_idx": "#000002", "text": "Mae disgwyl i'r gwaith o wella'r system ddraenio ar yr A55 ger Bangor gael ei gwblhau yn gynt na'r disgwyl, meddai'r Prif Weinidog."}, {"text_idx": "#000003", "text": "Dywedodd Carwyn Jones y bydd \u00a3500,000 yn ychwanegol ar gael wrth i'r gwaith o geisio lleihau llifogydd yn y dyfodol fynd rhagddo yn yr hydref."}, {"text_idx": "#000005", "text": "Mae'r Prif Weinidog hefyd am gadarnhau y bydd gwaith ar waha\u0302n o liniaru llifogydd yn Nhal-y-bont, yn dechrau yn y gwanwyn, gyda'r gobaith o'i gwblhau cyn y gaeaf."}, {"text_idx": "#000006", "text": "Daw cyhoeddiad Mr Jones yn dilyn llifogydd difrifol yn yr ardal wedi tywydd garw dros y Nadolig."}, {"text_idx": "#000007", "text": "Disgrifiad o\u2019r llun, Cafodd tai yn Nhal-y-bont ger Bangor eu taro'n wael gan lifogydd mis Rhagfyr"}, {"text_idx": "#000008", "text": "Nid yw'r A55 ar hyn o bryd yn \"ateb y gofyn\", yn o\u0302l Mr Jones, ac ni chafodd ei hadeiladu i \"ddelio a\u0302 llif traffig mor drwm\"."}, {"text_idx": "#000009", "text": "Ychwanegodd y Prif Weinidog: \"A\u0302 bod yn berffaith onest, pe baem yn ei hadeiladu nawr, byddem yn gwneud pethau'n wahanol. O'r herwydd, mae angen datrys nifer o broblemau ar y ffordd hanfodol hon i'r gogledd iddi allu rhedeg yn esmwyth."}, {"text_idx": "#000010", "text": "\"Mae'r cynllun rhwng Abergwyngregyn a Thai'r Meibion yn brosiect gwerth \u00a315m o welliannau ac mae angen llawer o waith cynllunio arno oherwydd ei faint.\""}, {"text_idx": "#000011", "text": "Rhybuddiodd ei bod yn \"hanfodol\" gallu delio a\u0302 glaw trwm yn y dyfodol, gan ddweud ei fod yn dymuno gweld \"camau'n cael eu cymryd yn gynt\"."}, {"text_idx": "#000013", "text": "\"Pan welais y llifogydd ar yr A55 ac yna cyfarfod a\u0302 phobl Tal-y-bont a oedd wedi dioddef o'u herwydd, dywedais fod yr arian ar gael ar gyfer cynllun fyddai'n lleihau'r perygl iddo ddigwydd eto."}, {"text_idx": "#000014", "text": "\"Ar o\u0302l trafod a\u0302 Chyngor Gwynedd, mae'n dda gennyf ddweud y gallwn ddechrau ar y gwaith adeiladu ym mis Ebrill a'i orffen cyn i'r gaeaf gyrraedd.\""}, {"text_idx": "#000015", "text": "Prif StraeonDiffoddwyr ta\u0302n Gogledd Cymru yn bygwth streicCyhoeddwyd17 awr yn o\u0302lCyngor yn 'peryglu pobl ddall' gyda newidiadau ffyrddCyhoeddwyd1 diwrnod yn o\u0302l'Balch fod gan fy mab opsiwn i ddod o hyd i'w dad'Cyhoeddwyd23 awr yn o\u0302l"}, {"text_idx": "#000017", "text": "Cyngor yn 'peryglu pobl ddall' gyda newidiadau ffyrdd"}]